CELEX: 52011PC0061
Language: sk
Date: 2011-02-15
Title: Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/010 CZ/Unilever, Česká republika)

|

52011PC0061

/* KOM/2011/0061 v konečnom znení */  Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/010 CZ/Unilever, Česká republika)  

	[pic] | EURÓPSKA KOMISIA |Brusel, 15.2.2011KOM(2011) 61 v konečnom zneníNávrhROZHODNUTIE EURÓPSKEHO PARLAMENTU A RADYo uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/010 CZ/Unilever, Česká republika)DÔVODOVÁ SPRÁVABod 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje uvoľnenie prostriedkov z Európskeho fondu na prispôsobenie sa globalizácii (EGF) prostredníctvom nástroja flexibility s ročným stropom 500 mil. EUR nad rámec príslušných okruhov finančného rámca.Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2].Dňa 24. marca 2010 Česká republika predložila žiadosť EGF/2010/010 CZ/Unilever o finančný príspevok z EGF v dôsledku prepustenia pracovníkov v podniku Unilever ČR spol.s r.o. v Nelahozevsi v Českej republike (ďalej len „Unilever“).Po dôkladnom preskúmaní tejto žiadosti Komisia v súlade s článkom 10 nariadenia (ES) č. 1927/2006 dospela k záveru, že podmienky na poskytnutie finančného príspevku sú podľa tohto nariadenia splnené.ZHRNUTIE ŽIADOSTI A ANALÝZAZákladné údaje: |Referenčné č. EGF | EGF/2010/010 |Členský štát | Česká republika |Článok 2 | a) |Hlavný podnik | Unilever ČR spol.s r.o. |Dodávatelia a nadväzujúci výrobcovia | 0 |Referenčné obdobie | 16.9.2009 – 16.1.2010 |Poskytovanie personalizovaných služieb odo dňa | 16.10.2009 |Dátum podania žiadosti | 24.3.2010 |Počet prepustených pracovníkov počas referenčného obdobia | 634 |Počet prepustených pracovníkov pred referenčným obdobím a po referenčnom období | 0 |Celkový počet oprávnených prepustených pracovníkov | 634 |Počet prepustených pracovníkov, ktorým je pomoc určená | 460 |Výdavky na personalizované služby (v EUR) | 474 463 |Výdavky na vykonávanie fondu EGF[3] (v EUR) | 23 723 |Výdavky na vykonávanie fondu EGF: (%) | 4,8 |Celkový rozpočet (v EUR) | 498 186 |Príspevok z fondu EGF (65 %) (v EUR) | 323 820 |1.  Žiadosť bola Komisii predložená 24. marca 2010 a do 20. septembra 2010 bola doplnená o dodatočné informácie.2.  Žiadosť spĺňa podmienky na poskytnutie prostriedkov z fondu EGF podľa článku 2 písm. a) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia.Súvislosť medzi prepúšťaním a významnými zmenami v štruktúre svetového obchodu v dôsledku globalizácie alebo celosvetovej finančnej a hospodárskej krízy3.  Česká republika na účely preukázania súvislosti medzi prepúšťaním a celosvetovou finančnou a hospodárskou krízou uvádza, že v dôsledku krízy nastal v Českej republike výrazný pokles spotreby a predaja potravinárskych výrobkov, ako napr. potravinárskych výrobkov, ktoré vyrába Unilever. Česká republika uviedla štatistiku Eurostatu, podľa ktorej počas dvanásťmesačného obdobia od septembra 2008 do augusta 2009 poklesol maloobchodný obrat v EÚ 27 o 3,32 %, v eurozóne o 4,52 % a v Českej republike o 5,88 %.Výrobný závod Unilever v Nelahozevsi dodával produkty na celý trh EÚ, čo sa na základe poklesu dopytu po jeho výrobkoch stalo neudržateľným. Závod však dodával približne 45 % svojej produkcie na „miestny trh“ v Českej a Slovenskej republike a údaje Českého štatistického úradu uvádzané v žiadosti potvrdzujú, že predaj v sektore maloobchodu v Českej republike počas roka 2009 poklesol do septembra o 5,88 %.Česká republika uvádza, že mnoho spotrebiteľov reagovalo na neistotu spôsobenú celosvetovou hospodárskou krízou zmenou svojich návykov v súvislosti s hospodárením s peniazmi. Niektorí spotrebitelia obmedzili svoje výdavky, zatiaľ čo iní sa začali orientovať na menej kvalitné výrobky. Oba faktory mali závažný dosah na dopyt po značkových výrobkoch, ako sú výrobky, ktoré vyrába Unilever. V žiadosti sa uvádzajú údaje Eurostatu o dôvere spotrebiteľov, na základe ktorých možno vidieť výrazný pokles v EÚ 27 a v Českej republike počas roka 2009.Znížená dôvera spotrebiteľov a znížený predaj nevyhnutne viedli k zníženej výrobe v Nelahozevsi a reorganizácii výrobnej kapacity v podniku Unilever. Spoločnosť sa rozhodla zatvoriť svoju továreň v Nelahozevsi a zásobovať miestne trhy a trhy EÚ z iných výrobných závodov vrátane výrobných závodov nachádzajúcich sa inde v EÚ.Preukázanie počtu prepustených pracovníkov a splnenie kritérií článku 2 písm. a)4.  Česká republika predložila túto žiadosť podľa intervenčných kritérií v článku 2 písm. a) nariadenia (ES) č. 1927/2006, podľa ktorého sa vyžaduje prepustenie minimálne 500 pracovníkov v období štyroch mesiacov v jednom podniku v jednom členskom štáte vrátane pracovníkov prepustených u jeho dodávateľov alebo nadväzujúcich výrobcov.5.  V žiadosti sa uvádza 634 prepustených pracovníkov v podniku Unilever počas štvormesačného referenčného obdobia od 16. septembra 2009 do 16. januára 2010. Všetky uvedené údaje o počte prepustených pracovníkov sa vypočítali podľa článku 2 druhého odseku tretej zarážky nariadenia (ES) č. 1927/2006. V súlade s požiadavkami tejto zarážky Česká republika poskytla Komisii dodatočné informácie o skutočnom počte prípadov prepustenia pracovníkov.Vysvetlenie nepredvídateľnosti tohto prepúšťania6.  Česká republika uvádza, že celosvetová hospodárska a finančná kríza bola neočakávaná a jej závažnosť nebolo možné predvídať.Identifikácia prepúšťajúcich podnikov a pracovníkov, ktorým je pomoc určená7.  V žiadosti sa celkovo uvádza prepustenie 634 pracovníkov v podniku Unilever ČR, spol. s r.o. v Nelahozevsi v regióne NUTS II Střední Čechy. Všetkým prepusteným pracovníkom sa ponúkla účasť v programe zameranom na prechod do iného zamestnania a 460 z nich ponuku prijalo.8.  Rozdelenie pracovníkov, pre ktorých je pomoc určená:Kategória | Počet | Percentá |Muži | 219 | 47,6 |Ženy | 241 | 52,4 |Občania EÚ | 460 | 100,0 |Občania nečlenských krajín EÚ | 0 | 0,0 |Od 15 do 24 rokov | 42 | 9,1 |Od 25 do 54 rokov | 358 | 77,8 |nad 54 rokov | 60 | 13,1 |9.  Rozdelenie podľa profesijných kategórií:Kategória | Počet | Percentá |Pracovníci vo výrobe | 235 | 51,1 |Obsluha strojov | 117 | 25,4 |Vedúci pracovníci vo výrobe | 40 | 8,7 |Kontrola kvality | 21 | 4,6 |Šoféri žeriavov a vidlicovitých zdvižných vozíkov | 18 | 3,9 |Elektrikári | 14 | 3,1 |Pracovníci v administratíve | 4 | 0,9 |Vyšší vedúci pracovníci | 5 | 1,1 |Pracovníci vo finančnej oblasti | 3 | 0,6 |IT pracovníci | 3 | 0,6 |10.  V súlade s článkom 7 nariadenia (ES) č. 1927/2006 Česká republika potvrdila, že počas jednotlivých stupňov vykonávania EGF, a najmä pokiaľ ide o prístup k nemu, sa uplatňuje a bude aj naďalej uplatňovať politika rovnakého zaobchádzania so ženami a mužmi, ako aj politika nediskriminácie.Opis príslušného územia a jeho orgánov a zainteresovaných strán11.  Obec Nelahozeves, kde bola umiestnená továreň Unilever, je umiestnená v stredných Čechách, severne od Prahy, v oblasti Mělník. Počet obyvateľov v oblasti je približne 100 000 a miestna ekonomika vo veľkej miere závisí od odvetvia spracovania potravín a chemických a energetických priemyselných odvetví. V oblasti je vysoký podiel malých a stredných podnikov, ktoré sú aktívne v jej hospodárstve.12.  Medzi hlavné zúčastnené strany patrí ministerstvo práce a sociálnych vecí (MOLSA), Unilever ČZ spol.s r.o., úrad práce v Mělníku a Nezávislý obchodný zväz pre pracovníkov v potravinárskom odvetví v regiónoch Čechy a Morava (NOSPP).Očakávaný dosah prepúšťania na miestnu, regionálnu alebo celoštátnu zamestnanosť13.  České orgány uvádzajú, že kríza viedla k značnému nárastu nezamestnanosti v Českej republike. V stredných Čechách, kde bola umiestnená továreň Unilever, sa miera nezamestnanosti zvýšila z 3,6 % v roku 2008 na 6,4 % v októbri 2009. Miera nezamestnanosti v oblasti Nelahozeves v októbri 2009 bola 7,5 %. Hoci je nezamestnanosť relatívne nízka a je nižšia ako český vnútroštátny priemer (8,5 % v októbri 2009), štruktúra nezamestnanosti v krajine je zdrojom obáv. Nezamestnanosť medzi ľuďmi s vyšším vzdelaním je nízka, ale medzi ľuďmi, ktorí majú iba základné vzdelanie, je miera nezamestnanosti vyššia ako 25 %, a do tejto kategórie patrí väčšina pracovníkov prepustených z podniku Unilever. Tým sa značne znižujú možnosti rýchleho opätovného zaradenia na trh práce a ak sa pracovníkom neposkytne dodatočná podpora, hrozí im dlhodobá nezamestnanosť.Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zo štrukturálnych fondov14.  Všetky ďalej uvedené opatrenia spoločne vytvárajú koordinovaný balík personalizovaných služieb zameraných na opätovné začlenenie pracovníkov na trh práce. Opatrenia bude spolufinancovať podnik Unilever a realizovať ich bude spoločnosť alebo zmluvné strany, ktoré pre neho pracujú.15.  Na úvod sa pracovníkom poskytne pomoc pri prechode do iného zamestnania (outplacement) vo forme poradenstva pri strate zamestnania, pri hľadaní práce a pracovnom preradení. Pre pracovníkov bude k dispozícii odborník na otázky zákonov v oblasti práce, ako aj psychológ a konzultant so skúsenosťami v oblasti pracovného preradenia, ktorí budú môcť zodpovedať prípadné otázky. Okrem toho sa zostaví brožúra, ktorá bude prepusteným pracovníkom k dispozícii a v ktorej sa im poskytnú informácie okrem iného o výhodách, ktoré môžu očakávať od služieb pomoci pri prechode do iného zamestnania, poradenstvo zamerané na zvládanie emócií a návrhy týkajúce sa toho, čo je pred začatím programu potrebné urobiť a čomu sa vyhnúť.16.  Individuálne poradenstvo a pomoc pri hľadaní zamestnania bude zahŕňať reakcie na špecifické otázky týkajúce sa hľadania pracovného miesta, posudzovanie súčasných aktivít, prípravu budúcich aktivít, hodnotenie ponúk, stratégie na prieskum trhu s pracovnými miestami, analýzu výsledkov pohovorov, hľadanie zamestnania prostredníctvom internetu a ďalších zdrojov informácií, vytýčenie cieľových trhov (spoločností, ktoré môžu mať vhodné pracovné ponuky), podporu pri kontaktovaní cieľových spoločností, tvorbu kontaktov (networking), zostavovanie CV a motivačných listov, kontakt s vládnymi agentúrami, informácie, kontakt, podporu a profesionálnu rekvalifikáciu v súvislosti s vytvorením podniku, v prípade potreby psychologickú podporu a psychologicko-diagnostické testy a spätnú väzbu.17.  Príspevky na hľadanie zamestnania sa pracovníkom poskytujú pri začatí odbornej prípravy a aktivít súvisiacich s hľadaním zamestnania.18.  Semináre a špecifické tvorivé dielne zamerané na pracovné preradenie budú zamerané na rozvoj zručností užitočných pri hľadaní práce, ako aj počas riadenia kariéry. Pre vedúcich pracovníkov a ostatných pracovníkov budú k dispozícii osobitné semináre vzhľadom na ich rôzne potreby a situácie na pracovnom trhu. Pre prepustených vedúcich pracovníkov bude k dispozícii dvojdňový seminár, ktorého cieľom bude pripraviť ich, ako efektívne hľadať nové zamestnanie. Účastníci sa oboznámia s prístupom projektového manažmentu v rámci hľadania práce, na základe ktorého sa na účely úspešného preradenia stanovujú plány, merania a referenčné body. Pre pracovníkov bude k dispozícii jednodňový program pozostávajúci z dvoch poldňových školení, ktorý umožní pracovníkom v továrni, v údržbe a službách, ako aj ďalším pracovníkom, ktorí dostávajú výplatu na základe počtu odpracovaných hodín, zistiť ich zručnosti a dosiahnuté výsledky, určiť si pracovný cieľ, vytvoriť zoznam cieľových pracovných miest, zostaviť žiadosť o zamestnanie, CV alebo informačných formulárov a získať dôležité zručnosti potrebné pri hľadaní zamestnania. Okrem toho sa zorganizuje niekoľko špecifických tvorivých dielní vrátane tvorivej dielne „Životopisy a listy, ktorými uspejete“ a „Dynamické pohovory.“19.  Príspevky na odbornú prípravu a mobilitu sa poskytnú všetkým prepusteným pracovníkom počas ich aktivít v rámci procesu prechodu do iného zamestnania.20.  Individuálne služby súvisiace s pracovným preradením vyšších vedúcich pracovníkov sú pripravované pre pracovníkom s dlhšími pracovnými skúsenosťami. Tieto služby majú vyšším vedúcim pracovníkom slúžiť na to, aby úspešne dosiahli pracovné preradenie, majú zahŕňať každý prvok podpory, ktorí môžu jednotlivci potrebovať, a sú prispôsobené vzhľadom na rôzne okolnosti. Individuálne konzultačné služby sa budú týkať týchto tém: zvládanie emócií spojených s procesom preradenia, sebahodnotenie s použitím vhodných nástrojov, prehľadné vyhodnotenie zručností, silných stránok, hodnôt a dosiahnutých výsledkov, dôkladné preskúmanie alternatív v súvislosti s kariérou a zamestnaním, celková analýza cieľov a trhová stratégia, marketingové plány, zostavovanie CV, sprievodných listov a ďalších písomných materiálov, dôkladná odborná príprava na tému pohovorov a tvorby kontaktov (networking), usmerňovanie pri hodnotení pracovných ponúk a rokovaní o nich, vyhľadávanie firiem prispôsobené na mieru a usmerňovanie pri práci s nimi, prístup ku kancelárskemu vybaveniu vrátane pracoviska s počítačom, faxom, emailom a internetom, podpora pri zisťovaní a hľadaní voľných pracovných miest v tlači, konzultačné schôdze s konzultantmi, ktorí majú skúsenosti v oblasti zamestnávania vedúcich pracovníkov.21.  Opatrenia na stimulovanie starších pracovníkov budú tiež jednými z opatrení. Budú sem patriť týždenné tvorivé dielne a odborná príprava, ako aj následné individuálne konzultácie s osobitným zameraním na asertívne sebapresadzovanie a IT zručnosti.22.  Pomoc pri samostatnej zárobkovej činnosti bude zahŕňať informácie o samostatnej zárobkovej činnosti, predovšetkým o právnych požiadavkách potrebných na samostatnú zárobkovú činnosť. Je zahrnutá do tvorivých dielní týkajúcich sa prechodu do nového zamestnania a dopĺňajú ju individuálne konzultácie na tému nových trhových príležitostí v danom regióne.23.  Podpora podnikania zahŕňa tvorivú dielňu na tému požiadaviek na vytvorenie vlastnej spoločnosti.24.  Výdavky spojené s realizáciou projektu (výdavky na projektový tím) zahŕňajú výdavky na projektový tím a sú priamo spojené so všetkými ďalšími opatreniami. Na účely transparentnosti sa české orgány rozhodli pre oddelený rozpočet a oddelenú prezentáciu týchto údajov.25.  Výdavky na vykonávanie EGF, ktoré sú uvedené v žiadosti podľa článku 3 nariadenia (ES) č. 1927/2006, sa týkajú prípravných, riadiacich a kontrolných činností, ako aj informovania a propagácie.26.  Personalizované služby, ktoré predložili české orgány, sú aktívnymi opatreniami trhu práce v rámci oprávnených činností vymedzených v článku 3 nariadenia (ES) č. 1927/2006. České orgány odhadujú celkové náklady na tieto služby na 474 463 EUR a výdavky na vykonávanie fondu EGF na 23 723 EUR (t. j. 4,8 % z celkovej sumy). Celkový príspevok požadovaný z EGF je 323 820 EUR (65 % celkových nákladov).Činnosti | Odhadovaný počet pracovníkov, ktorým je pomoc určená | Odhadované náklady na každého pracovníka, ktorému je pomoc určená (v EUR) | Celkové náklady (EGF a spolufinancovanie príslušným členským štátom) (v EUR) |Personalizované služby (článok 3 prvý odsek nariadenia (ES) č. 1927/2006) |Pomoc pri prechode do iného zamestnania (outplacement) | 460 | 44 | *20 423 |Poradenstvo pomoc pri hľadaní zamestnania | 460 | 174 | 80 040 |Príspevky na hľadanie zamestnania | 460 | 100 | 46 000 |Semináre a špecifické tvorivé dielne zamerané na pracovné preradenie | 460 | 340 | 156 400 |Príspevky na odbornú prípravu a mobilitu | 460 | 164 | *75 292 |Individuálne služby súvisiace s pracovným preradením vyšších vedúcich pracovníkov | 5 | 4 775 | 28 875 |Opatrenia na stimulovanie starších pracovníkov | 83 | 100 | 8 300 |Pomoc na vykonávanie samostatnej zárobkovej činnosti | 10 | 950 | 9 500 |Podpora podnikania | 10 | 1 150 | 11 500 |Výdavky spojené s realizáciou projektu (projektový tím) | 460 | 94 | 43 133 |Medzisúčet – personalizované služby | 474 463 |Výdavky na vykonávanie EGF (článok 3 tretí odsek nariadenia (ES) č. 1927/2006) |Prípravné činnosti | 4 745 |Riadiace činnosti | 2 372 |Informovanie a propagácia | 1 186 |Kontrolné činnosti | 15 420 |Medzisúčet – výdavky na vykonávanie EGF | 23 723 |Celkové odhadované náklady | 498 186 |Príspevok z EGF (65 % celkových nákladov) | 323 820 |* Z dôvodu zaokrúhľovania celkové sumy nepredstavujú presný súčet jednotlivých uvedených položiek.27.  Česká republika potvrdzuje, že opísané opatrenia dopĺňajú činnosti financované zo štrukturálnych fondov.Dátum (dátumy), odkedy sa začali alebo sa plánujú začať personalizované služby pre príslušných pracovníkov28.  Personalizované služby zahrnuté do koordinovaného balíka navrhnutého na spolufinancovanie z EFG začala Česká republika príslušným pracovníkom poskytovať 16. októbra 2009. Tento dátum preto predstavuje začiatok obdobia oprávnenosti na akúkoľvek pomoc, ktorú možno poskytnúť z EGF.Postupy konzultácií so sociálnymi partnermi29.  České orgány uviedli, že o opatreniach sprevádzajúcich reorganizáciu Unileveru sa diskutovalo so sociálnymi partnermi a úradom práce. K dohode o sprevádzajúcich opatreniach sa dospelo 16. septembra 2009.30.  České orgány potvrdili, že boli splnené požiadavky stanovené vo vnútroštátnych právnych predpisoch a v právnych predpisoch EÚ v oblasti hromadného prepúšťania.Informácie o činnostiach, ktoré sú povinné podľa vnútroštátneho práva alebo kolektívnych dohôd31.  V súvislosti s kritériami uvedenými v článku 6 nariadenia (ES) č. 1927/2006 české orgány vo svojej žiadosti:32.  potvrdili, že finančný príspevok z EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych dohôd;33.  preukázali, že opatrenia sa poskytujú na podporu pre jednotlivých pracovníkov a nevyužívajú sa na reštrukturalizáciu spoločností alebo odvetví;34.  potvrdili, že na oprávnené opatrenia uvedené v predchádzajúcich bodoch sa neprijíma pomoc z iných finančných nástrojov Spoločenstva.Systémy riadenia a kontroly35.  České orgány oznámili Komisii, že finančné príspevky budú riadiť a kontrolovať tie isté orgány, ktoré v Českej republike riadia a kontrolujú financovanie z Európskeho sociálneho fondu (ESF).Financovanie36.  Na základe žiadosti predloženej Českou republikou predstavuje navrhovaná výška príspevku z EGF na koordinovaný balík personalizovaných služieb 323 820 EUR, čo zodpovedá 65 % celkových nákladov. Výška prostriedkov, ktoré Komisia navrhuje z fondu vyčleniť, vychádza z informácií poskytnutých Českou republikou.37.  Vzhľadom na maximálnu sumu finančného príspevku z fondu EGF podľa článku 10 ods. 1 nariadenia (ES) č. 1927/2006, ako aj vzhľadom na možnosti prerozdelenia rozpočtových prostriedkov, Komisia navrhuje uvoľniť z fondu EGF uvedenú celkovú sumu, ktorá sa vyčlení v rámci okruhu 1a finančného rámca.38.  Pri tejto navrhnutej výške finančného príspevku zostane k dispozícii viac ako 25 % maximálnej ročnej sumy vyčlenenej na EGF k dispozícii na pokrytie potrieb počas posledných štyroch mesiacov roka v súlade s ustanoveniami článku 12 ods. 6 nariadenia (ES) č. 1927/2006.39.  Komisia predložením tohto návrhu na uvoľnenie prostriedkov z EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť EGF a o požadovanej výške príspevku. Komisia vyzýva prvú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na uvoľnenie prostriedkov, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu.40.  Komisia samostatne predkladá žiadosť o prevod s cieľom zahrnúť do rozpočtu na rok 2010 osobitné viazané a platobné rozpočtové prostriedky v súlade s bodom 28 medziinštitucionálnej dohody zo 17. mája 2006.Zdroj platobných rozpočtových prostriedkov41.  Rozpočet pre rok 2011 uvádza platobné rozpočtové prostriedky vo výške 47 608 950 EUR v rozpočtovom riadku 04.0501 „Európsky fond na prispôsobenie sa globalizácii (EGF)“, tento rozpočtový riadok sa použije na pokrytie sumy 323 820 EUR potrebnej v prípade predloženej žiadosti.NávrhROZHODNUTIE EURÓPSKEHO PARLAMENTU A RADYo uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/010 CZ/Unilever, Česká republika)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej bod 28,so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[5], a najmä na jeho článok 12 ods. 3,so zreteľom na návrh Komisie[6],keďže:(1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní na trhu práce.(2) Rozsah pôsobnosti EGF bol rozšírený v prípade žiadostí predložených od 1. mája 2009, aby zahŕňal podporu pracovníkov prepustených v priamom dôsledku celosvetovej finančnej a hospodárskej krízy.(3) Medziinštitucionálna dohoda zo 17. mája 2006 umožňuje uvoľnenie prostriedkov z EGF v rámci ročného stropu 500 miliónov EUR.(4) Česká republika podala 24. marca 2010 žiadosť o uvoľnenie prostriedkov z EGF v súvislosti s prepúšťaním v podniku Unilever ČR spol.s r.o. a do 20. septembra 2010 ju doplnilo o dodatočné informácie. Žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 323 820 EUR.(5) Preto je potrebné uvoľniť prostriedky z fondu EGF s cieľom poskytnúť finančný príspevok v súvislosti so žiadosťou Českej republiky,ROZHODLI TAKTO:Článok 1V rámci všeobecného rozpočtu Európskej únie na rozpočtový rok 2011 sa z Európskeho fondu na prispôsobenie sa globalizácii (EGF) uvoľnia prostriedky vo výške 323 820 EUR vo forme viazaných a platobných rozpočtových prostriedkov.Článok 2Toto rozhodnutie sa uverejní v Úradnom vestníku Európskej únie .V [Bruseli/Štrasburgu]Za Európsky parlament Za Radupredseda predseda [1] Ú. v. EÚ C 139, 14.6.2006, s. 1.[2] Ú. v. EÚ L 406, 30.12.2006, s. 1.[3] V súlade s článkom 3 tretím odsekom nariadenia (ES) č. 1927/2006.[4] Ú. v. EÚ C 139, 14.6.2006, s. 1.[5] Ú. v. EÚ L 406, 30.12.2006, s. 1.[6] Ú. v. EÚ C […], […], s. […].